Pellinore
Pellinore je jedan vitezova Okruglog stola iz legende o Kralju Arthuru.

U francuskom epu iz ciklusa Postvulgata Queste del Saint Graal, Pellinore je opisan kao najuporniji tragač za čudovištem Glatisantom i kao otac Anglovala, Lamoraka, Percivala, Percivalove sestre i druge djece.
 
U francuskom epu iz 13. vijeka Livre d'Artus, iz ciklusa Vulgata opisan je kao Riblji kralj (Maimed King) i kao brat kraljeva Pellesa i Alaina. Prema Thomasu Maloryju on je također bio otac jednog nezakonitog sina zvanog Tor, kog je začeo sa pastiricom, ženom nekog Aryja. Tog Tora proglasili su vitezom kad se otkrilo da je mu je Pellinore otac. U Maloryjem romanu Le Morte Darthur (Arthurova smrt), mač koji je Arthur izvukao iz kamena slomio se dok se borio sa Pellinorom.

U tom trenutku Merlin, kako bi spasio kralja, baca čini na Pellinora i sklanja Arthura kako bi dobio novi mač Excalibur od Gospe od jezera. Nakon tog Pellinore postaje Arthurov saveznik i ubija buntovnog Kralja Lota, ali to dovodi do svađe između njihovih porodica. Zbog tog nekoliko godina kasnije Lotov sin - Gawain sa braćom ubija Pellinora i Lamoraka. 

U epizodi trostruke potrage za čudovištem i Svetim gralom u kojoj sudjeluju Gawain, Tor i Pellinore, Pellinore ignorira molbe dame za pomoć, čiji je ljubavnik ranjen i nastavlja svoju bjesomučnu potragu.
Vitez umire, a dama se ubije njegovim mačem, nakon tog njihova tijela proždiru lavovi i druge zvijeri, tek kasnije Pellinore spozna da je ta dama njegova kći  Alyne, a da je vitez Myles, kog je sa leđa ranio divlji Lorayne, lažni vitez i kukavica. 

U prvoj (od dvije) knjizi  The Once and Future King iz 1958. T. H. Whitea Pellinore je ocrtan kao komični lik.

Izvori

Vanjske veze 

 Pellinore na portalu Camelot Project 

Arturijanski likovi
Arturijanske legende